CELEX: 62017CN0046
Language: lt
Date: 2017-01-30 00:00:00
Title: Byla C-46/17: 2017 m. sausio 30 d. Landesarbeitsgericht Bremen (Vokietija) pateiktas prašymas priimti prejudicinį sprendimą byloje Hubertus John/Freie Hansestadt Bremen

8.5.2017   
            
            
               LT
            
            
               Europos Sąjungos oficialusis leidinys
            
            
               C 144/19
            
         2017 m. sausio 30 d.Landesarbeitsgericht Bremen (Vokietija) pateiktas prašymas priimti prejudicinį sprendimą byloje Hubertus John/Freie Hansestadt Bremen
   
   (Byla C-46/17)
   (2017/C 144/25)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Landesarbeitsgericht Bremen
   
   
      Šalys pagrindinėje byloje
   
   
      Ieškovas: Hubertus John
   
      Atsakovas: Freie Hansestadt Bremen
   
   
      Prejudiciniai klausimai
   
   
               1.
            
            
               Ar 1999 m. kovo 18 d. Bendrojo susitarimo dėl darbo pagal terminuotas sutartis, pateikto 1999 m. birželio 28 d. Tarybos direktyvos 1999/70/EB (1) dėl Europos profesinių sąjungų konfederacijos (ETUC), Europos pramonės ir darbdavių konfederacijų sąjungos (UNICE) ir Europos įmonių, kuriose dalyvauja valstybė, centro (CEEP) bendrojo susitarimo dėl darbo pagal terminuotas sutartis priede, 5 punkto 1 dalį reikia aiškinti taip, kad jai prieštarauja nacionalinės teisės norma, kuria, nenustačius papildomų sąlygų ir laiko apribojimų, darbo sutarties šalims leidžiama tęsiantis darbo santykiams sudarytu susitarimu atidėti, prireikus – kelis kartus, sutartą darbo santykių nutrūkimo momentą sulaukus įprasto pensinio amžiaus, vien dėl to, kad darbuotojas sulaukęs įprasto pensinio amžiaus įgyja teisę į senatvės pensiją?
            
         
               2.
            
            
               Jei Teisingumo Teismas į pirmąjį klausimą atsakys teigiamai:
               Ar pirmajame klausime nurodytos nacionalinės teisės normos nesuderinamumas su Bendrojo susitarimo 5 punkto 1 dalimi yra ir tuo atveju, kai darbo santykių nutrūkimo momentas atidedamas pirmą kartą?
            
         
               3.
            
            
               Ar 2000 m. lapkričio 27 d. Tarybos direktyvos 2000/78/EB (2), nustatančios vienodo požiūrio užimtumo ir profesinėje srityje bendruosius pagrindus (Direktyva 2000/78/EB), 1 straipsnį, 2 straipsnio 1 dalį ir 6 straipsnio 1 dalį ir (arba) bendruosius Sąjungos teisės principus reikia aiškinti taip, kad jiems prieštarauja nacionalinės teisės norma, kuria, nenustačius papildomų sąlygų ir laiko apribojimų, darbo sutarties šalims leidžiama tęsiantis darbo santykiams sudarytu susitarimu atidėti, prireikus – kelis kartus, sutartą darbo santykių nutrūkimo momentą sulaukus įprasto pensinio amžiaus, vien dėl to, kad darbuotojas sulaukęs įprasto pensinio amžiaus įgyja teisę į senatvės pensiją?
            
         
      (1)  OL L 175, 1999, p. 43; 2004 m. specialusis leidimas lietuvių k., 5 sk., 3 t., p. 368.
   
      (2)  OL L 303, 2000, p. 16; 2004 m. specialusis leidimas lietuvių k., 5 sk., 4 t., p. 79.